32. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ.108/636 της 11/15 Μαΐου 1998 (ΦΕΚ Β΄ 467) Αύξηση για το έτος 1998 των συμβαλλομένων συντάξεων του Ταμείου Επικουρικής Ασφάλισης Εκπροσώπων και Υπαλλήλων Εργατικών Επαγγελματικών Οργανώσεων. Οι καταβαλλόμενες από το Ταμείο Επικουρικής Ασφάλισης Εκπροσώπων και Υπαλλήλων Εργατικών Επαγγελματικών Οργανώσεων συντάξεις προς τους συνταξιούχους του, των οποίων το συνταξιοδοτικό δικαίωμα εμπίπτει στο μέχρι 31.12.1997 χρονικό διάστημα, αυξάνονται ως εξής: 1.Κατά ποσοστό 0,2% από 1.1.1998 επί του ποσού αυτών, όπως είχε διαμορφωθεί στις 31.12.1997, ως διορθωτικό ποσό των αυξήσεων του προηγούμενου έτους. 2.Ομοίως από την ίδια ημερομηνία, κατά ποσοστό 3,5% επί του ποσού αυτών, όπως αυτά θα διαμορφωθούν κατόπιν της χορήγησης της προηγούμενης αύξησης. Με το άρθρ. 26 του Νόμ. 2676/4-5 Ιαν. 1999 (ΦΕΚ Α΄ 1), Τόμ. 15Β σελ. 86,605, το Τ.Ε.Α.Ε.Υ.Ε.Ε.Ο συγχωνεύθηκε την 1/4/2000 στο ΙΚΑΤΕΑΜ και οι υφιστάμενες κατά τη δημοσίευση του νόμου αυτού οργανικές θέσεις, μόνιμες και ιδιωτικού δικαίου με το υπηρετούν προσωπικό μεταφέρθηκαν στο ΙΚΑ. 